THANI รูดแรง 6% คาดนักลงทุนขายทำกำไรหลังหุ้นเข้าเขตซื้อมากเกินไป
THANI รูด 6% คาดนักลงทุนขายทำกำไรหลังหุ้นเข้าเขตซื้อมากเกินไป ล่าสุด ณ เวลา 11.50 น. อยู่ที่ 8.55 บาท ลบ 0.60 บาท หรือ 6.56% สูงสุดที่ 8.95 บาท ต่ำสุดที่ 8.45 บาท ด้วยมูลค่าซื้อขาย 168.01 ล้านบาท 
20 ต.ค. 2560

ผู้สื่อข่าวรายงานว่า ราคาหุ้นบริษัท ราชธานีลิสซิ่ง จำกัด (มหาชน) หรือ THANI ล่าสุด ณ เวลา 11.50 น. อยู่ที่ 8.55 บาท ลบ 0.60 บาท หรือ 6.56% สูงสุดที่ 8.95 บาท ต่ำสุดที่ 8.45 บาท ด้วยมูลค่าซื้อขาย 168.01 ล้านบาท ขณะที่ดัชนีตลาดหุ้นไทยโดยรวมลบ 0.18%

ทั้งนี้ ราคาหุ้น THANI ปรับตัวลง คาดว่านักลงทุนขายทำกำไร หลังจากวานนี้ (20 ต.ค.) ราคาหุ้นปรับตัวขึ้นแรง
โดย บล.เคที ซีมิโก้ ระบุในบทวิเคราะห์ แนะนะ “ขาย” THANI พร้อมให้แนวรับ 8.50, 7.70 บาท ส่วนแนวต้าน 9.65 บาท เนื่องจากราคาพุ่งขึ้นแรงสวนทางกับตลาด ขณะที่ Volume ดูเหมือนจะ Peak แล้ว ส่วน RSI มี Overbought รุนแรง จึงมองว่าการปรับตัวขึ้นของราคานั้นขาดความมั่นคง และน่าจะมีการพักตัวเกิดขึ้นในที่สุด
โดยวานนี้ THANI ประกาศผลการดำเนินงานงวดไตรมาส 3/60 มีกำไรสุทธิ 301.99 ล้านบาท กำไรสุทธิต่อหุ้น 0.12 บาท เพิ่มขึ้นเมื่อเทียบกับช่วงเดียวกันของปีก่อนที่มีกำไรสุทธิ 218.15 ล้านบาท กำไรสุทธิต่อหุ้น 0.09 บาท